# Beskrivelse av fordypningsfag i grunnkurset i uke 36 2019

Grunnkurset i uke 36 er lagt opp slik at alle deltakere har samme plan mandag, tirsdag, onsdag og fredag. Etter lunsj torsdag har kurset parallelle program for fire fagområder. Dette gir deltakerne mulighet til faglig fordypning på et (kun et) av disse fagområdene:

*Mobilitet*

I mobilitet får du opplæring i prinsipper og teknikker for hvordan en blind kan lære å ta seg fram og orientere seg. Du får også lære hvordan du kan tilrettelegge for å drive opplæring i å ta seg fram fra et sted til et annet, og du får prøve i praksis hvordan opplegget ditt fungerer.

*Fysisk aktivitet*

Du får praktiske tips om hvordan faget kan tilrettelegges når man har en blind elev i klassen, både i sal og utendørs. Noen av aktivitetene gjennomføres med simulert synshemming.

Ta med egnet tøy.

*Matematikk*

Du får en innføring i metodikk, bruk av matematiske tegn og oppstillinger i punktskrift. Vi ser også på aktuelle hjelpe- og læremidler og på hvordan matematikk kan utføres ved hjelp av elektroniske hjelpemidler (leselist).

*ADL + Mat og helse* (maks 6 deltakere)

Adl er en forkortelse for aktiviteter i dagliglivet. Dagligdagse gjøremål og aktiviteter, som for de fleste er selvfølgeligheter, kan for en blind person være en utfordring. Du vil få kjennskap til noen adl-teknikker, hvordan adl-opplæring kan tilrettelegges og hvordan faget Mat og helse kan brukes til å fremme adl-ferdigheter. Emnet innebærer en del praktiske øvelser.

NB! Dersom 6 deltakere velger ADL + Mat og helse, vil muligheten for å velge dette fordypningsfaget bli sperret.